FI Euroopan unionin virallinen lehti L 208/23

KOMISSION ASETUS (EU) N:o 813/2011,

annettu 11 päivänä elokuuta 2011,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse asekvinosyylin, emamektiinibentsoaatin, etametsulfuronimetyylin, flubendiamidin, fludioksoniilin, kresoksiimimetyylin, metoksifenosidin, novaluronin, tiaklopridin ja trifloksistrobiinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan

sekä katsoo seuraavaa:

(1) Kresoksiimimetyylin, metoksifenosidin, tiaklopridin ja trifloksistrobiinin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Asekvinosyylin, emamektiinibentsoaatin, flubendiamidin, fludioksoniilin ja novaluronin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Etametsulfuronimetyylin osalta ei ole aiemmin vahvistettu jäämien enimmäismääriä asetuksen (EY) N:o 396/2005 liitteissä, joten on sovellettu oletusarvoa 0,01 mg/kg.

(2) Tiaklopridia tehoaineena sisältävän kasvinsuojeluaineen käyttöä herneisiin (silpimättömiin) koskevan, kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) mukaisen hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Asekvinosyylin osalta tällainen hakemus tehtiin sen käytöstä humalaan. Emamektiinibentsoaatin osalta tällainen hakemus tehtiin sen käytöstä sitrushedelmiin, luumuihin ja aprikooseihin. Fludioksoniilin osalta tällainen hakemus tehtiin sen käytöstä syötäväksi ja viinin valmistukseen tarkoitettuihin viinirypäleisiin. Kresoksiimimetyylin osalta tällainen hakemus tehtiin sen käytöstä mustikoihin ja karpaloihin. Metoksifenosidin osalta tällainen hakemus tehtiin sen käytöstä luumuihin. Trifloksistrobiinin osalta tällainen hakemus tehtiin sen käytöstä munakoisoihin ja karpaloihin.

(4) Etametsulfuronimetyylin käytöstä rapsinsiemeniin tehtiin asetuksen (EY) N:o 396/2005 6 artiklan 2 ja 4 kohdan mukainen hakemus. Etametsulfuronimetyylin hyväksytty käyttö rapsinsiemeniin Kanadassa johtaa asetuksessa (EY) N:o 396/2005 vahvistettua jäämien enimmäismäärien oletusarvoa korkeampiin jäämiin. Korkeampi jäämien enimmäismäärä on tarpeen, jotta vältetään rapsinsiementen tuontiin kohdistuvat kaupan esteet.

(5) Flubendiamidin osalta tehtiin tällainen hakemus nykyisten jäämien enimmäismäärien korottamiseksi pähkinöiden, omenoiden, päärynöiden, kirsikoiden, persikoiden, syötäväksi ja viinin valmistukseen tarkoitettujen rypäleiden, lehtisalaatin, pinaatin, sellerin, soijapapujen, puuvillansiementen, maissin ja luumujen osalta, jotta vältetään kaupan esteet tuotaessa näitä tuotteita Yhdysvalloista. Saman tehoaineen osalta tehtiin tällainen hakemus nykyisten jäämien enimmäismäärien korottamiseksi riisin osalta, jotta vältetään kaupan esteet tuotaessa riisiä Intiasta. Fludioksoniilin osalta tehtiin tällainen hakemus nykyisten jäämien enimmäismäärien korottamiseksi bataattien ja jamssin osalta, jotta vältetään kaupan esteet tuotaessa näitä tuotteita Yhdysvalloista. Novaluronin osalta tehtiin tällainen hakemus nykyisten jäämien enimmäismäärien korottamiseksi karpaloiden osalta, jotta vältetään kaupan esteet tuotaessa karpaloita Yhdysvalloista. Metoksifenosidin osalta tehtiin tällainen hakemus nykyisten jäämien enimmäismäärien korottamiseksi avokadojen ja granaattiomenoiden osalta, jotta vältetään kaupan esteet tuotaessa näitä tuotteita Yhdysvalloista.

(6) Asetuksen (EY) N:o 396/2005 8 artiklan mukaisesti asianomaiset jäsenvaltiot arvioivat nämä hakemukset, ja arviointiraportit toimitettiin komissiolle.

(7) Euroopan elintarviketurvallisuusviranomainen EFSA, jäljempänä ’elintarviketurvallisuusviranomainen’, tutki hakemukset ja arviointiraportit ja tarkasteli etenkin kuluttajille ja tapauksen mukaan eläimille aiheutuvia riskejä ja antoi perustellun lausunnon ehdotetuista jäämien enimmäismääristä. (3) Se toimitti lausunnot komissiolle ja jäsenvaltioille sekä asetti ne yleisesti saataville.

(8) Elintarviketurvallisuusviranomainen päätteli perustelluissa lausunnoissaan, että siltä osin kuin on kyse trifloksistrobiinin käytöstä karpaloihin ja flubendiamidin käytöstä soijapapuihin, puuvillansiemeniin, maissiin ja luumuihin, jäämiä koskevat tiedot eivät olleet riittäviä haettujen jäämien enimmäismäärien tukemiseksi. Tomaattien, paprikoiden ja sokerimaissin osalta elintarviketurvallisuusviranomainen päätteli, että jäämien enimmäismäärät oli jo vahvistettu tasolle, joka vastaa tämänhetkistä sallittua käyttöä. Emamektiinibentsoaatin käytöstä sitrushedelmiin elintarviketurvallisuusviranomainen päätteli, että jäämien enimmäismäärät oli jo vahvistettu tasolle, joka vastaa tämänhetkistä sallittua käyttöä. Kaikista muista hakemuksista elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien erittäin suuresta kulutuksesta johtuva lyhytaikainen altistuminen eivät kumpikaan osoita, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.

(9) Elintarviketurvallisuusviranomaisen perusteltujen lausuntojen perusteella ja tarkasteltavana olevan asian kannalta merkitykselliset tekijät huomioon ottaen asianmukaiset muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.

(10) Sen vuoksi asetusta (EY) N:o 396/2005 olisi muutettava.

(11) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä elokuuta 2011. Komission puolesta José Manuel BARROSO Puheenjohtaja

(1) EUVL L 70, 16.3.2005, s. 1.

(2) EYVL L 230, 19.8.1991, s. 1.

(3) EFSAn tieteelliset raportit ovat saatavilla osoitteessa http://www.efsa.europa.eu:

Reasoned opinion of EFSA: Modification of the existing MRL for acequinocyl in hops. EFSA Journal 2010;8(12):1937 [25 pp.].

Reasoned opinion of EFSA: Modification of the existing MRLs for emamectin benzoate in plums, apricots and citrus fruit. EFSA Journal 2011;9(1):1974 [37 pp.]. Julkaistu: 12 päivänä tammikuuta 2010. Hyväksytty: 10 päivänä tammikuuta 2011.

Reasoned opinion of EFSA: Setting of an MRL for ethametsulfuron-methyl in rape seed. EFSA Journal 2010;8(12):1959 [25 pp.]. Julkaistu: 17 päivänä joulukuuta 2010. Hyväksytty: 15 päivänä joulukuuta 2010.

Reasoned opinion of EFSA: Modification of the existing MRLs for flubendiamide in various food commodities. EFSA Journal 2010;8(12):1960 [45 pp.]. Julkaistu: 17 päivänä joulukuuta 2010. Hyväksytty: 16 päivänä joulukuuta 2010.

Reasoned opinion of EFSA: Modification of the existing MRLs for fludioxonil in sweet potatoes, yams and grapes. EFSA Journal 2010;8(11):1912 [25 pp.]. Julkaistu: 22 päivänä marraskuuta 2010. Hyväksytty: 19 päivänä marraskuuta 2010.

Reasoned opinion of EFSA: Modification of the existing MRLs for kresoxim-methyl in blueberries and cranberries. EFSA Journal 2010;8(12):1933 [25 pp.]. Julkaistu: 1 päivänä joulukuuta 2010. Hyväksytty: 30 päivänä marraskuuta 2010.

Reasoned opinion of EFSA: Modification of the existing MRLs for methoxyfenozide in various fruits. EFSA Journal 2010;8(11):1902 [25 pp.]. Julkaistu: 15 päivänä marraskuuta 2010. Hyväksytty: 15 päivänä marraskuuta 2010.

Reasoned opinion of EFSA: Modification of the existing MRL for novaluron in cranberries. EFSA Journal 2010;8(12):1963 [24 pp.]. Julkaistu: 21 päivänä joulukuuta 2010. Hyväksytty: 16 päivänä joulukuuta 2010.

Reasoned opinion of EFSA: Modification of the existing MRLs for thiacloprid in peas (with pods). EFSA Journal 2010;8(12):1939 [27 pp.]. Julkaistu: 9 päivänä joulukuuta 2010. Hyväksytty: 7 päivänä joulukuuta 2010.

Reasoned opinion of EFSA: Modification Modification of the existing MRLs for trifloxystrobin in cranberries and aubergines. EFSA Journal 2011;9(1):1973 [26 pp.]. Julkaistu: 12 päivänä tammikuuta 2011. Hyväksytty: 7 päivänä tammikuuta 2011.